૮૧ જેટલી કૃષિ ઉપયોગી સાધન સામગ્રીમાં રાજ્ય સરકાર સબસીડી આપે છે તેવી જાણકારી આપતા કૃષિ રાજ્ય મંત્રી જશાભાઇ બારડે જણાવ્યું હતુંકે રાજ્યના મુખ્યમંત્રી તરીકે વડાપ્રધાનશ્રી નરેન્દ્રભાઇ મોદીએ શરૂ કરેલા કૃષિ મહોત્સવે દેશમાં ગુજરાતને કૃષિ વિકાસનું મોડેલરાજ્ય બનાવ્યું છે. તેમણે જણાવ્યું હતું કે આપદા ગ્રસ્ત ખેડૂતોને રાજ્ય સરકારે રૂા.૧૧૦૦ કરોડનું રાહત પેકેજ આપ્યું છે. મહિલા સશક્તિકરણ પ્રેરક જેન્ડર બજેટ ગુજરાતની વિશેષતા બન્યું છે. તેવી લાગણી વ્યક્ત કરતા માર્ગ અને મકાન રાજ્ય મંત્રીશ્રી જયદ્રથસિંહ પરમારે જણાવ્યું હતું કે મુખ્યમંત્રી શ્રીમતી આનંદીબહેન પટેલે રાજ્યના વિકાસને નવી ગતિશીલતા આપી છે.